Z A P I S N I K
9. sjednice Vijeća MO „Kralj Petar Svačić“ održane u srijedu, 14. prosinca 2021. u 11,00 sati u prostorijama Mjesnog odbora „Kralj Petar Svačić“ u Preradovićevoj 29.

Nazočni članovi Vijeća MO: Martina Cajner Vela, Ana-Marija Huzjan, Tamara Božić, Taiba Redžepagić
Nenazočni članovi Vijeća MO: Ivana Nemec
Predsjednica Vijeća utvrđuje da je nazočna većina članova Vijeća te su stvoreni uvjeti za održavanje sjednice i pravovaljano odlučivanje.
Predsjednica Vijeća predlaže sljedeći
Dnevni red:

1. Ponovno postavljanje oštećenih i uklonjenih stupića u Hebrangovoj ispred br. 13 i 17
1. Reguliranje parkirnog mjesta u Gundulićevoj ispred br. 39
1. Očitovanje Gradskog ureda za prostorno uređenje, izgradnju Grada, graditeljstvo, komunalne poslove i promet o mogućnosti pješačkog prijelaza na kolniku između kućnih brojeva Žerjavićeva 2 i 3 
1. Zahtjev za korištenjem prostora MO-a – Kazališna družina FAKin teatar
1. Pitanja i prijedlozi




1. Ponovno postavljanje oštećenih i uklonjenih stupića u Hebrangovoj ispred broja 13. i 17.

Predsjednica Vijeća mjesnog odbora uputila je dopis Zagrebačkim cestama za dopunu stupića.
Iz Zagrebačkih cesta potvrdili su da je u tijeku nabava novih stupića te nas mole za 
strpljenje.



2. Reguliranje parkirnog mjesta u Gundulićevoj ispred broja 39.
[bookmark: _Hlk87949966]U Gundulićevoj ulici ispred broja 39. je kolni ulaz, no nije dovoljno širok da bi automobili njime mogli prometovati odnosno ulaziti i izlaziti iz dvorišta.
Stoga Vijeće MO KPS jednoglasno donosi sljedeći 
Z A K LJ U Č A K
Vijeće MO Kralj Petar Svačić predlaže Vijeću gradske četvrti Donji grad da provjeri postoji li mogućnost uvođenja javnog parkirnog mjesta na lokaciji ispred Gundulićeve 39 budući da kolni ulaz objekta nije upotrebljiv za prometovanje automobila (ulazak i izlaz iz dvorišta). U slučaju da za to postoje uvjeti, tražimo da se iscrta parkirno mjesto.


3. Očitovanje Gradskog ureda za prostorno uređenje, izgradnju Grada, graditeljstvo, komunalne prostore i promet o mogućnosti pješačkog prijelaza na kolniku između kućnih brojeva Žerjavićeva 2 i 3

Nakon poslanog upita Gradskom uredu za prostorno uređenje, izgradnju Grada, graditeljstvo komunalne poslove i promet, pročelnik je odgovorio da su izvršili očevid na predmetnoj lokaciji te su utvrdili da ne postoje prometno-tehnički i sigurnosni uvjeti za uspostavu pješačkog prijelaza.

4. Zahtjev za korištenjem prostora MO-a – Kazališna družina FAKin

Vijeće MO Kralj Petar Svačić jednoglasno donosi sljedeći 

Z A K L J U Č A K

Odobrava se korištenje prostorija MO-a Kazališnoj družini FAKin u sljedećim terminima:

· Ponedjeljak, 20 do 22 sata
· Srijeda, 20 do 22 sata
· Petak, od 20 do 22 sata
Odredba vrijedi do 30. lipnja 2022. godine.


Pitanja i novih prijedloga nije bilo.
Sjednica je završena u 12:00 h.
Zapisnik vodila: Tamara Božić

KLASA: 026-02/21-002/2274
URBROJ : 251-06-11-106-21-2
Zagreb, 14. prosinca 2021.


Predsjednica
Vijeća Mjesnog odbora
„Kralj Petar Svačić“

[bookmark: _GoBack]Ana-Marija Huzjan, v.r.
